આ ચૂંટણીમાં કોંગ્રેસ પક્ષે ભરૃચ અને નર્મદા જિલ્લામાં જનતાદળ યુનાઈટેડ સાથે ગઠબંધન કર્યું છે. જેના કારણે આ બંને જિલ્લા પંચાયતમાં ઉપપ્રમુખપદ જનતાદળ યુનાઈટેડના સભ્યને ફાળે આવ્યું છે. આ ઉપરાંત ગીર સોમનાથ જિલ્લામાં કોંગ્રેસે અપક્ષ સભ્યોને પોતાની તરફે લઈ લીધા છે. જેના કારણે ગીરસોમનાથમાં કોંગ્રેસના સભ્ય પ્રમુખ અને ઉપપ્રમુખ બનશે. જ્યારે ડાંગ જિલ્લા પંચાયતમાં કોંગ્રેસ અને ભાજપ બંનેના નવ નવ સભ્યો હોવાથી અહીં ટાઈ પડી છે. જેના કારણે અહીં આજે ચીઠ્ઠી ઉછાળીને પ્રમુખ અને ઉપપ્રમુખપદ માટેના ઉમેદવાર નક્કી કરાશે.